**Όνομα: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Ημερ.: \_\_\_\_\_\_\_\_\_\_\_\_\_ Τάξη:……**

**Διαγνωστικό στην κατανόηση κειμένου**

**Ο ποντικός και η θυγατέρα του (Ανθολόγιο σ. 50-52)**

*Λαϊκό παραμύθι*

|  |
| --- |
| **Ο ποντικός κι η θυγατέρα του**  **Μ**ια φορά ήταν ένας ποντικός κι είχε μια θυγατέρα πολύ όμορφη. Ήθελε να την παντρέψει, μα δεν ήθελε να τη δώσει σε ποντικό. Κει που [συλλογιότανε](http://ebooks.edu.gr/modules/ebook/show.php/DSDIM-C106/331/2253,8470/), βλέπει τον ήλιο να λάμπει.  Α! είπε με το νου του, να γαμπρός για το κορίτσι μου· και χωρίς να χάσει καιρό, την παίρνει και πάει στο παλάτι του ήλιου.  – Ήλιε, την παίρνεις τη θυγατέρα μου γυναίκα; Δε θέλω να τη δώσω σ’ άλλονα τόσο όμορφη, μόνο σε σένα που ’σαι τόσο όμορφος και δυνατός.  – Αχ! του λέει ο ήλιος, για να τον ξεφορτωθεί, δεν είμαι γω, όπως με [θαρρείς](http://ebooks.edu.gr/modules/ebook/show.php/DSDIM-C106/331/2253,8470/), δυνατότερος απ’ όλους στον κόσμο. Δες κείνα – να τα σύννεφα - άμα με πλακώσουνε, σκοτεινιάζω και τίποτα δεν μπορώ να τα κάμω. [Σύρε](http://ebooks.edu.gr/modules/ebook/show.php/DSDIM-C106/331/2253,8470/) σ’ αυτά και χωρίς άλλο θα πετύχεις.  Ο καημένος ο ποντικός τι να κάμει! σηκώνεται και πάει στα σύννεφα· μα και κει σκούρα τα βρήκε.  – Βλέπεις το βοριά; του είπαν τα σύννεφα· αυτός όταν φυσά, εμείς σκορπιζόμαστε και χάνουμε τα κομμάτια μας· σύρε στο βοριά.  Τότε ο ποντικός παίρνει τη θυγατέρα του και πάει στο βοριά και του λέει με τι σκοπόν ήρθε σ’ [αυτόνα](http://ebooks.edu.gr/modules/ebook/show.php/DSDIM-C106/331/2253,8470/" \o "αυτόνα:| σ'αυτόν).  – Μετά χαράς, καημένε ποντικέ, θα την έπαιρνα την όμορφή σου τη θυγατέρα, μα δεν είμαι γω, όπως με θαρρείς, δυνατός. Σύρε κει σε κείνο τον πύργο. Τον βλέπεις; Σαράντα χρόνια φυσώντας δεν μπόρεσα να τον ρίξω κάτω.  img1 |

Να μην τα πολυλογούμε, πηγαίνει και στον πύργο και του λέει τα ίδια. Ο πύργος τότε γυρίζει και του λέει:

– Ποντικέ, ποντικέ, ακούς μια βοή μέσα στους τοίχους μου; Τι θαρρείς πως είναι; Αντρειωμένα θεριά, ποντικοί, που με κατατρώνε και κοντεύουνε να με ρίξουνε κάτω. Απ’ τους ποντικούς [πλειότερο](http://ebooks.edu.gr/modules/ebook/show.php/DSDIM-C106/331/2253,8470/" \o "πλειότερο:| περισσότερο) αντρειωμένος και δυνατός κανείς δεν είναι στον κόσμο και καθόλου κανένα να μην ακούς.

Τότε ο ποντικός [γίνηκεν η καρδιά του](http://ebooks.edu.gr/modules/ebook/show.php/DSDIM-C106/331/2253,8470/" \o "γίνηκεν η καρδιά του:| ήρθε στα συγκαλά του) και δίνει την κόρη του σ’ έναν αντρειωμένο και όμορφο ποντίκαρο.



**Εργασίες:**

1. **Πού το λέει; Βρες στο κείμενο και αντίγραψε τη σχετική φράση.**

Ο πατέρας ποντικός ήθελε να δώσει την κόρη του σε κάποιον δυνατό.

***«Δε θέλω να τη δώσω σ’ άλλονα τόσο όμορφη, μόνο σε σένα που ’σαι τόσο όμορφος και δυνατός».***

Ο πατέρας ποντικός αποφάσισε να δώσει την κόρη του σε ποντικό.

***«Τότε ο ποντικός [γίνηκεν η καρδιά του](http://ebooks.edu.gr/modules/ebook/show.php/DSDIM-C106/331/2253,8470/" \o "γίνηκεν η καρδιά του:| ήρθε στα συγκαλά του) και δίνει την κόρη του σ’ έναν αντρειωμένο και όμορφο ποντίκαρο».***

Ο πύργος ήταν τουλάχιστον σαράντα χρονών.

***«Σαράντα χρόνια φυσώντας δεν μπόρεσα να τον ρίξω κάτω».***

1. **Επίλεξε και κύκλωσε τη σωστή πρόταση σύμφωνα με την ιστορία.**

**Α. Ο ποντικός :**

-δυσκολεύτηκε να βρει γαμπρό για τη θυγατέρα του

- βρήκε πολύ εύκολα γαμπρό για τη θυγατέρα του

- δε βρήκε γαμπρό για τη θυγατέρα του

**Β. Όταν φυσά ο βοριάς:**

**-** το ποντίκι φοβάται

-σκορπίζονται τα σύννεφα

-σκορπίζονται οι άνθρωποι

1. **Σε ποιους πήγε με τη σειρά ο ποντικός;**

Α= στον ήλιο Β= στα σύννεφα Γ= στον βοριά Δ= στον πύργο

1. **Από ποια φράση στο κείμενο καταλαβαίνεις ότι ο ήλιος δεν ήθελε να παντρευτεί την κόρη του ποντικού;**

**«- Αχ! του λέει ο ήλιος, για να τον ξεφορτωθεί,** **δεν είμαι γω, όπως με**[**θαρρείς**](http://ebooks.edu.gr/modules/ebook/show.php/DSDIM-C106/331/2253,8470/)**, δυνατότερος απ’ όλους στον κόσμο.»**

1. **Γιατί ο βοριάς πίστευε ότι ο πύργος ήταν πιο δυνατός από αυτόν;**

Ο βοριάς πίστευε ότι ο πύργος ήταν πιο δυνατός από αυτόν, επειδή φυσούσε για σαράντα χρόνια και δεν μπόρεσε να τον ρίξει κάτω.

1. **Γιατί νομίζεις ότι ο ποντικός δεν ήθελε να παντρέψει τη θυγατέρα του με ποντικό;**

*Γράφω τη δική μου άποψη και τη δικαιολογώ με το κατάλληλο επιχείρημα, για να τη στηρίξω.*

1. **Γράψε ποιον νομίζεις ότι θα διάλεγε η ποντικίνα για να παντρευτεί και γιατί.**

*Γράφω τη δική μου άποψη και τη δικαιολογώ με το κατάλληλο επιχείρημα, για να τη στηρίξω.*